Novosadski big band
Novosadski big band je osnovan u maju 2003. godine od strane profesionalnih i renomiranih jazz i pop muzičara Novog Sada sa ciljem da ispuni prazninu nastalu nestankom Plesnog orkestra RTV Novi Sad, te da nastavi tradiciju orkestarskog muziciranja na polju jazz, pop, filmske, i scenske muzike. Tokom trinaest godina rada, Novosadski big band je priredio 325 koncerata, među kojima se izdvajaju tradicionalni koncerti povodom Svetskog dana muzike, Novosadski Jazz festival, Nishville, Petrovački jazz festival, Subotički jazz festival, Mokranjčevi dani, Nušićijada, Maribor - evropska prestonica kulture, Weekend media fest Rovinj, Tešnjarske večeri, tematski koncerti „Filmska muzika XX veka“, "Ko nekad u osam", Jazz & Funk night „Fiesta Latina“, „All that Jazz“, Crans Montana forum, nastupi na gotovo svim letnjim i zimskim festivalima u Srbiji, Crnoj Gori i BiH kao i na otvaranjima međunarodnih filmskih festivala u Kustendorfu, Sarajevu, Paliću i Novom Sadu, mnogobrojni koncerti u Studiju «M» RTV Vojvodine.

Novosadski  Big Band je kroz koncertnu aktivnost ostvario kulturnu saradnju sa Beogradskom filharmonijom, Horom opere SNP Novi Sad, TV Pink, RTV Vojvodina, RTV Srbija, Grad Novi Sad,Vlada Vojvodine,Kompanija Gorki list, Mikom Mercedes, ...

U poslednjih nekoliko koncertnih sezona orkestar aktivno sarađuje sa gotovo svim renomiranim umetnicima u regionu uključujući Jelenu Tomašević, Željka Joksimovića, Bojanu Stamenov, Dušana Svilara, Massima Savića, Tanju Banjanin, Kornelija Kovača, Sergeja Trifunovića, Aleksandru Radović, Tijanu Bogićević, Tanju Jovićević, Svetlanu Paladu, Jelenu Buču, Jelenu Jovović, Danku Adamov,Zoran  Šandorova, Vladimira Samardžića, Sašu Vasića, Borisa Režaka, ...

Svojim kreativnim koncertnim nastupima uz visok kvalitet izvođenja te programsku politiku koja prati naj savremenije svetske trendove, novosadski big bend je postao nezaobilazni činilac u kulturnom životu Novog Sada, Vojvodine i Srbije sa tendencijom da deo svojih programa predstavi i na planiranim gostovanjima u inostranstvu.Promocija naj viših umetničkih vrednosti i poziciranje na domaćoj i međunarodnoj sceni predstavljaju naj važnije ciljeve Novosadskog big benda u okviru dosadašnjeg desetogodišnjeg rada.

Članovi Novosadskog  big benda, prosečne starosti oko 35 godina, takođe su naj traženiji studijski muzičari koji učestvuju u snimanju muzike raznih producentskih kuća, pojedinaca i kompanija.

Na repertoaru orkestra se nalaze hitovi pop, jazz, latino, soul, filmske, disko i evergrin muzike. 

2010.godine  Novosadski big band završava snimanje svog prvog studijskog CD-a pod nazivom "Samo muzika". U februaru 2016. godine započinje snimanje novog CD-a pod nazivom "Polaris" čija je tematika bazirana na autorskoj muzici  članova orkestra.Cd je izdat od strane muzičke kuće City records 27. Februara 2017.  

U dosadašnjem radu Novosadski big bend je nastupao u različitim formacijama, koje su uslovljene programskim sadržajima. Njegovu okosnicu danas čine najbolji džez muzičari Novog Sada:

Gabor Bunford – tenor sax, 

Ivan Blanuša - alt sax, 

Stojan Grubić,-alt sax

Nikola Macura – tenor sax 

Nikola Jevtić-baritone sax

Brankica Đukić-Jatić - flauta, pikolo

Dragan Kozarčić – truba, 

Atila Pete – truba

Danijela Veselinović-truba

Stefan Stanečić - truba

Vladimir Nežić – trombon, 

Stevan Dragaš - trombon

Nikola Milanov – trombon

Nemanja Softić-trombone

Aleksandar Banjac - klavir, 

Vladimir Jakovljević - gitara    

Ištvan Mađarić – bas gitara

Goran Evetović – bubnjevi

Danka Adamov- vokalni solista

Dirigent ,aranžer i umetnički rukovodilac  novosadskog big benda  je 

Fedor Vrtačnik.

Vanjske veze 
 Novosadski big band

Srpske muzičke grupe
Kultura u Novom Sadu